CELEX: 62015TN0732
Language: fi
Date: 2015-12-14 00:00:00
Title: Asia T-732/15: Kanne 14.12.2015 – ICA Laboratories ym. v. komissio

29.2.2016   
            
            
               FI
            
            
               Euroopan unionin virallinen lehti
            
            
               C 78/22
            
         Kanne 14.12.2015 – ICA Laboratories ym. v. komissio
   (Asia T-732/15)
   (2016/C 078/33)
   Oikeudenkäyntikieli: englanti
   
      Asianosaiset
   
   
      Kantajat: ICA Laboratories Close Corp. (Century City, Etelä-Afrikka), ICA International Chemicals (Proprietary) Ltd (Century City), ICA Developments (Proprietary) Ltd (Century City) (edustajat: asianajaja K. Van Maldegem ja asianajaja R. Crespi sekä P. Sellar, solicitor)
   
      Vastaaja: Euroopan komissio
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               ottamaan kanteen tutkittavaksi ja toteamaan sen perustelluksi
            
         
               —
            
            
               kumoamaan Euroopan parlamentin ja neuvoston asetuksen (EY) N:o 396/2005 liitteiden III ja V muuttamisesta siltä osin kuin on kyse guatsatiinin jäämien enimmäismääristä tietyissä tuotteissa tai niiden pinnalla 21.10.2015 annetun komission asetuksen (EU) 2015/1910 (1) ja
            
         
               —
            
            
               velvoittamaan komission korvaamaan oikeudenkäyntikulut
            
         
      Oikeudelliset perusteet ja pääasialliset perustelut
   
   Kantajat väittävät, että komissio oli rikkonut Euroopan unionin oikeutta ja jättänyt noudattamatta Euroopan unionin oikeudenyleisiä periaatteita asetuksen (EU) 2015/1910 antamisen yhteydessä määrätessään, että tehoaineen guatsatiini jäämien enimmäismäärän raja on 0,05 mg/kg tietyissä tuotteissa tai niiden pinnalla.
   
               1.
            
            
               Ensimmäinen oikeudellinen peruste, jonka mukaan komissio on loukannut Etelä-Afrikan hallituksen ja kantajien perusteltuja odotuksia ja rikkonut asetuksen (EY) N:o 396/2005 (2) oikeudellisesti sitovia sääntöjä jättäessään ottamatta huomioon käytettävissä olevat tekniset ja tieteelliset tiedot.
            
         
               2.
            
            
               Toinen oikeudellinen peruste, jonka mukaan komissio on tehnyt useita ilmeisiä arviointivirheitä tukeutuessaan kahteen Euroopan elintarviketurvallisuusviranomaisen lausuntoon, joiden sisällöistä nämä virheet paljastuvat.
            
         
               3.
            
            
               Kolmas oikeudellinen peruste, jonka mukaan komissio on jättänyt noudattamatta kantajien puolustautumisoikeuksia. Komissio on tukeutunut väitettyyn tieteelliseen huolenaiheeseen, josta ei ole esitetty mitään tietoa riidanalaisessa asetuksessa tai niissä asiakirjoissa, joihin riidanalainen asetus perustuu.
            
         
               4.
            
            
               Neljäs oikeudellinen peruste, jonka mukaan riidanalainen asetus ei ole oikeasuhteinen. Komissio on valinnut raskaimman toimenpiteen vaikka sillä olisi ollut käytettävissä muita, oikeasuhteisempia toimenpiteitä.
            
         
      (1)  Euroopan parlamentin ja neuvoston asetuksen (EY) N:o 396/2005 liitteiden III ja V muuttamisesta siltä osin kuin on kyse guatsatiinin jäämien enimmäismääristä tietyissä tuotteissa tai niiden pinnalla 21.10.2015 annettu komission asetus (EU) 2015/1910 (EUVL 2015 L 280, s. 2)
   
      (2)  Torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta 23.2.2005 annettu Euroopan parlamentin ja neuvoston asetus (EU) N:o 396/2005 (EUVL 70, s. 1).